stanford-oval/wikipedia huggingface dataset:
Kabelo Kgosiemang

| Mitalit | Mitalit | Mitalit |  |
| --- | --- | --- | --- |
|  Kabelo Kgosiemang |  Kabelo Kgosiemang |  Kabelo Kgosiemang |  |
Maa:   Botswana
Miesten yleisurheilu
| Afrikan kisat  | Afrikan kisat  | Afrikan kisat  |  |
|  Kultaa | Alger 2007 | Korkeushyppy |  |
|  Kultaa | Brazzaville 2015 | Korkeushyppy |  |
|  Hopeaa | Maputo 2011 | Korkeushyppy |  |
| Afrikan-mestaruuskilpailut  | Afrikan-mestaruuskilpailut  | Afrikan-mestaruuskilpailut  |  |
|  Kultaa | Bambous 2006 | Korkeushyppy |  |
|  Kultaa | Addis Abeba 2008 | Korkeushyppy |  |
|  Kultaa | Nairobi 2010 | Korkeushyppy |  |
|  Kultaa | Porto-Novo 2012 | Korkeushyppy |  |
|  Kultaa | Marrakech 2014 | Korkeushyppy |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Pronssia | New Delhi 2010 | Korkeushyppy |  |
Kabelo Kgosiemang (s. 7. tammikuuta 1986 Rakhuna) on botswanalainen yleisurheilija, joka kilpailee korkeushypyssä. Hän on voittanut viisi kultamitalia Afrikan-mestaruuskilpailuista ja kaksi Afrikan kisoista. Kgosiemang on ollut mukana yksissä olympialaisissa, Pekingin kisoissa 2008. Siellä hän oli parhaana afrikkalaisena 29:s. Hän sijoittui MM-kilpailuissa Osakassa 2007 yhdeksänneksi, Moskovassa 2013 kymmenenneksi ja Berliinissä 2009 13:nneksi sekä karsiutui loppukilpailusta Daegussa 2011 ja Pekingissä 2015. Dohan sisäratojen MM-kilpailuissa 2010 hän oli kuudes.
Kgosiemangin ennätys on 234 cm, jonka hän hyppäsi Afrikan-mestaruuskilpailuissa 2008. Sisäradoilla hänen paras suorituksensa on 228 cm, jonka hän on hypännyt kahdesti vuonna 2010.
Juvan kirjasto

| Juvan kunnankirjasto |
| --- | --- |
 Juvan kirjasto marraskuussa 2019.
Sijainti:  Raili Kostian tie 2, 51900 Juva
Koordinaatit:  61.89755°N, 27.85379°E
Tyyppi:  kunnankirjasto
Perustettu:  1850, kunnankirjastoksi 1921
Kotisivut
Juvan kunnankirjasto on Juvan kirkonkylällä toimiva kunnankirjasto. Se oli vuoteen 2020 saakka osa kolmen eteläsavolaisen kunnan - Juvan, Joroisten ja Rantasalmen - yhteistä Toenperän kirjastoa, mutta vuodesta 2021 lähtien on jälleen itsenäinen kunnankirjasto, jonka alueella kuitenkin kulkee ja pysähtyy aluekirjastoauto Jasso Toenperä.
Juvan kirjasto perustettiin vuonna 1850. Vuonna 1921 kirjasto siirtyi kunnalliseksi palveluksi ja oman, arkkitehti Uolevi Leppäsen suunnitteleman talon se sai vuonna 1968. Kirjastotaloa laajennettiin ja saneerattiin arkkitehti Jaakko Merenmaan suunnitelman pohjalta vuonna 1996.
Vuonna 2018 kolmen kunnan yhteisen Toenperän kirjaston kokoelmiin kuului 172 857 nidettä, joista 150 292 oli kirjoja. Lainaajia näissä kirjastoissa oli yhteensä 4 968. He lainasivat yhteensä 248 011 nimikettä ja tekivät fyysisiä kirjastokäyntejä käyntejä 171 387 kertaa. Lainoista lähes kolmannes (78 799) tehtiin kirjastoauton kautta.
Juvan kirjasto kuuluu Etelä-Savon maakunnassa ja Pohjois-Savon eteläosassa toimivaan, kunnankirjastojen muodostamaan Lumme-kirjastokimppaan.
Juninho (jalkapalloilija, 1989)

| 0 | 1 | 2 |
| --- | --- | --- |

Henkilötiedot
Koko nimi: Vitor Gomes Pereira Junior
Syntymäaika: 5. tammikuuta 1989 (ikä 35)
Syntymäpaikka: São José dos Campos, Brasilia
Pelipaikka: keskikenttäpelaaja
Pituus: 168 senttimetriä
Seura
Seura:  São Paulo
Pelinumero:  
Junioriseurat
-2007:  São Paulo
Seurat
| Vuodet | Seura | O (M) |
| 2007- 2010 - 2011 |  São Paulo   →  Los Angeles Galaxy | 1 (0)   55 (6) |
 Seurajoukkueuran tilastot kattavat vain kansalliset sarjat, päivitetty 24. maaliskuuta 2011.
Vitor Gomes Pereira Junior (tunnetaan myös nimillä Juninho tai Vitor Junior) (s. 5. tammikuuta 1989 São José dos Campos, Brasilia) on brasilialainen jalkapalloilija, joka edustaa yhdysvaltojen MLS-liigassa pelaavaa Los Angeles Galaxya lainalla brasilialaisesta São Paulosta. Hänen pelipaikkansa on keskikenttäpelaaja.
Ura

Juninho kasvoi São Paulossa, ja pelasi São Paulon juniorijoukkueessa, jossa voitti U-17 Paulista Championshipin vuonna 2006. Hän teki yhden esiintymisen São Paulon edustusjoukkueessa. Hänet lähetettiin lainalle Major League Soccerissa pelaavaan Los Angeles Galaxyyn yhdessä Alex Cazumban ja Leonardon kanssa.
Hän teki debyyttinsä siellä 27. maaliskuuta 2010 Galaxyn MLS-kauden 2010 avausottelussa New England Revolutionia vastaan, ja teki ensimmäisen maalinsa 2-0-voitossa AC St. Louisia vastaan 2010 US Open Cupin kuudennentoista kierroksen ottelussa 29. kesäkuuta 2010.
Hän teki ensimmäisen MLS-maalinsa Seattle Soundersia vastaan 4. heinäkuuta 2010.
Saavutukset > São Paulo

U-17 Paulista Championship: 2006
Dallas Cup 2007: 2007
Saavutukset > Los Angeles Galaxy

Major League Soccer Supporter's Shield (1): 2010
Justin Hodgman

| Justin Hodgman |
| --- | --- |

Henkilötiedot
Syntynyt: 27. kesäkuuta 1988 (ikä 36) Brampton, Ontario, Kanada
Kansalaisuus:   Kanada
Jääkiekkoilija
Lempinimi:  Hodari, Hodgy
Pelipaikka:  keskushyökkääjä
Maila:  oikea
Pituus:  185 cm
Paino:  92 kg
Sarja:  Erste Liga
Pelaajaura
Pääsarjaura:  2011–
Aik. seurat:  Toledo Walleye (ECHL) Toronto Marlies (AHL) Reading Royals (ECHL) Metallurg Magnitogorsk (KHL) Torpedo Nižni Novgorod (KHL) Admiral Vladivostok (KHL) Portland Pirates (AHL) Arizona Coyotes (NHL) Chicago Wolves (AHL) Örebro HK (SHL) HC Pardubice (CEZ) Pelicans (SML) Fort Wayne Komets (ECHL) Krefeld Pinguine (DEL) Ferencvárosi TC (Erste Liga) Sheffield Steelers (EIHL
Justin Hodgman (s. 27. kesäkuuta 1988 Brampton, Ontario, Kanada) on kanadalainen jääkiekkoilija, joka pelaa Saksan DEL-liigan Krefeld Pinguinessa. Hän on pelipaikaltaan keskushyökkääjä. Hodgmanin vahvuudet ovat kiekon suojaamisessa, mailankäsittelyssä ja laukauksessa.
Jussi Kuoppala (toiminnanjohtaja)

Jussi Vilho Kuoppala (19. tammikuuta 1911 Ylistaro – 14. syyskuuta 1993 Helsinki) oli suomalainen teologian tohtori, päätoimittaja ja Herättäjä-yhdistyksen toiminnanjohtaja.
Kuoppalan vanhemmat olivat talousneuvos Juho Kuoppala ja Matilda Hirvilammi. Hän pääsi ylioppilaaksi 1928 ja hänet vihittiin papiksi 1934. Kuoppala valmistui vielä filosofian kandidaatiksi 1940, teologian kandidaatiksi ja lisensiaatiksi 1953 sekä teologian tohtoriksi 1963.
Kuoppala oli Helsingin pikkukirkkoyhdistyksen apulaissihteerinä 1938–1945. Sotien aikana hänestä tuli luutnantin arvoisena Jatkosodan aikana Itä-Karjalan sotilashallinnon kirkollisasiain toimiston päällikkö vuosiksi (1941-1944). Sotien jälkeen hän toimi Agricola-seuran sihteerinä 1945 sekä Herättäjä-yhdistyksessä matkapappina 1951–1953 ja toiminnanjohtajana 1954–1974. Hän oli Hengellisen Kuukauslehden toimitussihteerinä 1947–1958 ja päätoimittajana 1958–1974. Kuoppala oli valitsijamiehenä vuoden 1950 presidentinvaaleissa ja hän oli Akateemisen Karjalaseuran 1. varapuheenjohtaja 1937–1938, Agricola-seuran johtokunnan jäsen 1946–1954 sekä Suomen lähetysseuran johtokunnan jäsen 1955–1967.
Teoksia

Pientä puhetta viinasta ja raittiudesta. Asevelipapit, Helsinki 1943, 2. painos 1944
Puhe sankarihaudalla vainajienpäivänä 16.5.1943. Suomen Aseveljien Liitto, Helsinki 1943
Ja isänmaa on sen nimi : kirja nuorisolle ; kirj. Jussi Kuoppala, Paavo Maunula ; piirrokset Tapani Lemminkäinen. Herättäjä-yhdistys, Lapua 1961
Viisi sileätä kiveä : lähetyskirja ; kirj. Jussi Kuoppala, Paavo Maunula, Heikki Vaahtoniemi. Herättäjä-yhdistys, Lapua 1961
Suomen papisto ja työväenkysymys 1863-1899, Helsingin yliopiston väitöskirja. Suomen kirkkohistoriallisen seuran toimituksia 65. Helsinki 1963
Tässä halot missä tuli. Herättäjä-yhdistys, Lapua 1973
Herrassa on varaa. Herättäjä-yhdistys, Lapua 1976, 2. painos 1977
Ystäviksi minä sanon teitä ; kirj. Olavi Kares, Jussi Kuoppala, Jukka Malmivaara. Herättäjä-yhdistys, Lapua 1981
Tomun tasalta : Hengellisessä kuukauslehdessä julkaistuja pakinoita. Herättäjä, Lapua 1993
Toimitustöitä

E. W. Pakkala : Elämän veden virta ; pikakirjoittanut ja julkaissut Jussi Kuoppala. Kirjapaja, Helsinki 1946, 2. painos 1947
Aion perille : kirja nuorisolle ; toim. Jussi Kuoppala ja Paavo Maunula. Herättäjä-yhdistys, Lapua 1960
He lähtivät - sana jäi ; toim. Jussi Kuoppala, Paavo Maunula. Herättäjä-yhdistys, Lapua 1961
Puintipäivä ; toim. Jussi Kuoppala, Paavo Maunula. Vuosikirja 3. Herättäjä-yhdistys, Lapua 1961
Veljesten viesti : Paavo, Kalle ja Vihtori Tiihosen kirjeitä, kirjoituksia ja seurapuheita ; toim. Jussi Kuoppala ja Paavo Maunula. Herättäjä-yhdistys, Lapua 1962
Väsyä ei saa ; toim. Jussi Kuoppala, Paavo Maunula. Vuosikirja 4. Herättäjä-yhdistys, Lapua 1962
Ovi auki tielle päin ; toim. Jussi Kuoppala, Paavo Maunula. Vuosikirja 5. Herättäjä-yhdistys, Lapua 1963
Askel kerrallaan ; toim. Jussi Kuoppala, Paavo Maunula. Vuosikirja 6. Herättäjä-yhdistys, Lapua 1964
Asioista avoimesti ; toim. Jussi Kuoppala, Paavo Maunula. Vuosikirja 7. Herättäjä-yhdistys, Lapua 1965
Tuntumassa ; toim. Jussi Kuoppala, Paavo Maunula. Vuosikirja 8. Herättäjä-yhdistys, Lapua 1966
Pyhinä päivinä ; toim. Jussi Kuoppala ja Paavo Maunula. Herättäjä-yhdistys, Lapua 1968
Pyhinä päivinä ; toim. Jussi Kuoppala ja Jussi Elenius. Herättäjä-yhdistys, Lapua 1972
Naulan kantaan : Aku Rädyn sattuvia sanoja ; toim. Jussi Kuoppala ; piirrokset Heikki Aurell. Herättäjä-yhdistys, Lapua 1973, 3. täyd. painos 1973, 4. täyd. painos 1975
Sotapapit kovan ajan koulussa ; toim. Jussi Kuoppala. Kirjapaja, Helsinki 1976
Huolena huominen : keskustelua kirkosta ja herännäisyydestä ; toim. Jussi Kuoppala ja Paavo Maunula. Herättäjä-yhdistys, Lapua
Jynx Maze

| Jynx Maze |
| --- | --- |

Henkilötiedot
Syntynyt: 6. lokakuuta 1990 (ikä 34)
Pornonäyttelijä
Aktiivisena:  2010–
Pituus:  156 cm
Paino:  53 kg
Aiheesta muualla
IMDb
Jynx Maze (s. 6. lokakuuta 1990 Long Beach) on yhdysvaltalainen pornonäyttelijä. Pornoelokuvissa näyttelemisen hän aloitti vuonna 2010. Hän on toiminut myös Penthousen mallina.
Aiheesta muualla

Wikimedia Commonsissa on kuvia tai muita tiedostoja aiheesta .
Jynx Maze Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Jussi Laiho

Jussi Laiho (vas.) ja Wilhelm Silius Frankfurtin työläisolympialaisissa 1925.
Juho Feliks ”Jussi” Laiho (synt. Juselius, 13. tammikuuta 1893 Suomusjärvi – 9. joulukuuta 1972) oli suomalainen yleisurheilija. Laiho oli 1910-luvulla Suomen lahjakkaimpia heittäjiä ja hänet tunnettiin myös moniottelijana. Laiho edusti Salon Viestiä, Turun Urheiluliittoa ja Turun Weikkoja.
Ura

Suomusjärven Lahnajärvellä syntynyt Laiho jäi jo pienenä orvoksi ja hankki elantonsa 14-vuotiaasta lähtien maataloustöillä. Säännöllisen valmentautumisen ja kilpailemisen hän aloitti vuonna 1912. Vuosina 1915-1917 Laiho saavutti useita Kalevan kisojen hopeamitaleita kuulantyönnössä, kiekonheitossa ja moukarinheitossa olympiamitalisti Elmer Niklanderin jälkeen. Lisäksi hän voitti viisiottelun SM-kultaa 1916 ja kymmenottelun SM-kultaa eli niin sanotun Suomen urheilukuninkaan tittelin 1917.
Sisällissodan seurauksena Laiho pakeni syksyllä 1918 Ruotsiin, jossa hän jatkoi kilpailemista IF Linnéan riveissä. Kesällä 1919 Laiho työnsi Kööpenhaminassa kuulan Pohjoismaiden ennätyksen 14,29. Hänellä oli hallussaan myös kevyen kuulan SE-tulos 16,08, jonka olympiavoittaja Ville Pörhölä rikkoi 1921.
Laiho palasi kotimaahan keväällä 1920 ja vaihtoi TUL:n alaiseen Turun Weikkoihin. Samana kesänä Laiho olisi valittu Antwerpenin kesäolympialaisiin, mutta TUL:n urheilijana hän jäi pois kisoista. 1920-luvulla Laiho saavutti useita TUL:n mestaruuksia eri heittolajeissa. Vuonna 1925 hän voitti moukarinheiton ja 12,5 kg:n painonheiton Frankfurt am Mainin työläisolympialaisissa. Kiekonheitossa Laiho sijoittui toiseksi Oskar Lindborgin jälkeen. Urheilu-uransa päätyttyä Laiho keskittyi Lahnajärvellä sijainneen maatilansa viljelyyn.
Juri Jakovlev

| Juri Jakovlev |
| --- | --- |

Henkilötiedot
Syntynyt: 25. huhtikuuta 1928 Moskova
Kuollut: 30. marraskuuta 2013 Moskova
Kansalaisuus:  Neuvostoliitto Venäjä
Ammatti:  näyttelijä
Muut tiedot
Aktiivisena:  1952–2013
Juri Jakovlev (ven. Ю́рий Васи́льевич Я́ковлев, 25. huhtikuuta 1928 – 30. marraskuuta 2013) oli neuvostoliittolainen ja venäläinen näyttelijä. Hän sai Neuvostoliiton valtionpalkinnon vuonna 1979. Hän oli yksi tunnetuimmista näyttelijöistä Neuvostoliitossa.
Elämäkerta

Jakovlev syntyi 25. huhtikuuta vuonna 1928 Moskovassa juristin perheeseen. Toisen maailmansodan alkaessa hän pakeni perheensä kanssa Ufaan. Siellä hän jo 13-vuotiaana työskenteli sairaalassa äidinsä kanssa. Vuonna 1943 Jakovlevin perhe palasi Moskovaan. Siellä Juri kävi iltakoulua ja työskenteli apumekaanikkona autokorjaamossa.
Jakovlev valmistui teatterikorkeakoulusta 1952 ja pääsi töihin Moskovan akateemiseen teatteriin. Hän sai ensimmäisen roolinsa albanialaisessa elokuvassa nimeltään Kultainen haarniska (ven. Великий воин Албании Скандербег) vuonna 1953. Jakovlevin ensimmäinen päärooli, joka teki hänestä kuuluisan, oli Ruhtinas Mishkin Idiot-nimisessä elokuvassa.
Juri Jakovlev kuoli sydäninfarktiin sairaalassa vuonna 2013 ollessaan 85-vuotias.
Juha Valvio

Juha Valvio on suomalainen radiotoimittaja ja -juontaja. Hän juontaa Iltapäiväkerho-ohjelmaa Yle Puheella. Valvio juonsi tammikuusta 2012 alkaen Radio Cityn kanavan iltapäiväohjelmaa, jossa hän lopetti tammikuussa 2019. Juha Valvio on aikaisemmin juontanut myös The Voicen aamuohjelmaa Heräämöä. Hän on ollut juontajana myös muun muassa Radio Aallolla ja YleX:llä.
Valvio on työskennellyt urheilutoimittajana talviolympialaisissa 2018 ja kesäolympialaisissa 2020. Ensiksi mainitussa hän oli TV5:n jääkiekkolähetysten kaukalonlaitatoimittajana. Tokion kesäolympialaisissa Valvio selosti Ylellä golfia.
Aiheesta muualla

Urheiluperjantai
Jyotiraditya Scindia

| Jyotiraditya Scindia |
| --- | --- |

Rajya Sabhan jäsen
 19. kesäkuuta 2020 –  
Lok Sabhan jäsen
 24. helmikuuta 2002 – 23. toukokuuta 2019  
Henkilötiedot
Syntynyt: 1. tammikuuta 1971 (ikä 53) Bombay, Maharashtra, Intia
Puoliso:  Priyadarshini Raje Scindia
Tiedot
Puolue:  Intian kansanpuolue (2020–)
Muut puolueet:  Intian kongressipuolue (2001–2020)
Tutkinnot:  Harvardin yliopisto Stanford Graduate School of Business
Aiheesta muualla
jyotiradityamscindia.com
Jyotiraditya Scindia (s. 1. tammikuuta 1971) on intialainen poliitikko. Hän kuuluu Gwaliorin ruhtinaskuntaa hallinneeseen Scindia-dynastiaan. Hän edusti Gunan vaalipiiriä neljän kauden ajan Lok Sabhassa vuosina 2001–2019. Kesäkuussa 2020 hänet äänestettiin Rajya Sabhaan edustamaan Madhya Pradeshin osavaltiota.
Scindian isä Madhavrao Scindia oli Gwaliorin ruhtinaskunnan viimeinen maharadža ja äitinsä Madhavi Raje Scindia Nepalin pääministerin ja Kaskin maharadžan lapsenlapsenlapsi. Hän opiskeli taloustiedettä Harvardin yliopistossa ja valmistui sieltä B.A. -oppiarvolla vuonna 1993. Stanford Graduate School of Businessista hän valmistui MBA-tutkinnolla 2001. Hänen isänsä oli kongressipuolueen pitkäaikainen poliitikko, joka edusti Gunan vaalipiiriä kuolemaansa saakka vuoteen 2001. Vasta isänsä kuoltua hän siirtyi mukaan politiikkaan onnistuen voittamaan isänsä entisen vaalipiirin kannatuksen. Hän menetti paikkansa parlamentissa vuoden 2019 parlamenttivaaleissa koetun tappion jälkeen.
Scindia vaikutti kongressipuolueessa vuoteen 2020 asti, kunnes päätti erota isänsä syntymäpäivänä 10. maaliskuuta. Eronsa yhteydessä 22 hänelle uskollista Madhya Pradeshin osavaltioparlamentin lainsäätäjää erosi hänen perässään. Hänen eronsa syynä pidetään pettymystä siitä, että kongressipuolue valitsi hänen sijastansa Madhya Pradeshin pääministeriksi Kamal Nathin. Häntä ei myöskään valittu johtamaan puolueen toimintaa osavaltiossa, mikä myös annettiin Nathin tehtäväksi. Hänen suhteensa kongressipuolueeseen heikkeni myös puheenjohtaja Rahul Gandhin erottua tehtävästään vuoden 2019 vaalitappion seurauksena. Scindialla oli läheiset suhteet Gandhiin, minkä vuoksi hänen vaikutusvaltansa puolueessa heikkeni Gandhin luovuttua puheenjohtajan tehtävistä. Eronsa jälkeen hän liittyi nopeasti Intian kansanpuolueeseen (BJP), joka nimesi hänet muutaman tunnin kuluttua Madhya Pradeshin Rajya Sabha -ehdokkaaksi. 19. kesäkuuta 2020 hänet äänestettiin Rajya Sabhaan.
Scindia on ollut naimisissa Priyadarshini Raje Scindian kanssa vuodesta 1994. Heillä on kaksi lasta, poika ja tytär.
Aiheesta muualla

Kuvia tai muita tiedostoja aiheesta Jyotiraditya Scindia Wikimedia Commonsissa
Scindian profiili Intian parlamentin alahuoneen sivuilta
Juhlasolmiokolibri

| Juhlasolmiokolibri |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Solmiokolibrit Lophornis
Laji::  chalybeus
Kaksiosainen nimi
 Lophornis chalybeus  (Vieillot, 1823) 
Katso myös
   Juhlasolmiokolibri Wikispeciesissä   Juhlasolmiokolibri Commonsissa 
Infobox OKNimi-testi OKIUCN-testi OK: 
Juhlasolmiokolibri (Lophornis chalybeus) on neotrooppisen alueen kiitäjälintu. Sen esiintymisalue käsittää Venezuelan kaakkoisosan, Kolumbian itäosan, Ecuadorin ja Perun itäosat, Bolivian keskiosat, sekä Brasilian luoteisosan ja kaakkoisosan Espírito Santon, Minas Geraisin ja Santa Catarinan. Lajista tunnetaan kolme alalajia. Louis Jean Pierre Vieillot kuvaili lajin holotyypin Brasiliasta vuonna 1823.
Järvenjärvi

Järvenjärvi tarkoittaa seuraavia maantieteellisiä kohteita:
Järvenjärvi, järvi Nokialla
Järvenjärvi, järvi Vaalassa
Järvenjärvi, järvi Ylihärmässä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Järvenjärvi”, voi hakea sivunnimihaulla, laajalla sivunnimihaulla tai tekstihaulla.
Järvenkylä

Järvenkylä voi tarkoittaa:
Järvenkylä, kylä Hämeenkyrössä
Järvenkylä, kylä Perniössä
Järvenkylä, kylä Sauvossa
Järvenkylä, kylä Virolahdella
Järvenkylä, kylä Vähässäkyrössä
Järvenkylä eli Losevo, kylä Jääskessä
Järvenkylä eli Pendikovo, entinen kylä Inkerinmaalla
Malmi Järvenkylä, o.s. Vilppula (1911–2000), oopperalaulaja
Yrjö Järvenkylä (1909–1990), yritysjohtaja, Teknos Group Oy:n perustaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Järvenkylä”, voi hakea sivunnimihaulla, laajalla sivunnimihaulla tai tekstihaulla.
Järvenkylä (Jääski)

Järvenkylä (ven. Лосево, Losevo) oli kylä luovutetussa Karjalassa Jääsken pitäjän keskiosassa, Jääskjärven pohjois- ja luoteisosan ympärillä.
Järvenkylä kattoi alueen järven pohjoisrannan keskellä sijainneesta Kostinlahdesta Mertjärven itäosaan. Lännessä Järvenkylä rajautui Kiviojan kohdalla lyhyesti Vuokseen, josta kylän raja kääntyi kohti Jääskjärven luoteista pohjukkaa. Järvenkylän alueella sijaitsivat myös Pytäräjärvi ja Pieppolan- eli Pässilänlampi. Kylän keskeiset viljelysalueet sijaitsivat viimeksi mainittujen ja Jääskjärven välisellä alueella. Mertjärvestä laskee kylän alueella Pytäräjärveen lyhyt Mertjoki, jonka vedet laskivat aikaisemmin Pässilänlampeen Kortjokea myöten ja tästä edelleen Jääskjärveen Essaksenjokea myöten. Tämä laskureitti jäi kuitenkin lähes kuivilleen, kun Pytäräjärven ja Jääskjärven välisen kannaksen läpi kaivettiin laskuoja. Sen jälkeen Pytäräjärven ja Pässilänlammen rannoille muodostuneita vesijättöalueita hyödynnettiin niittyinä.
Järvenkylän kansakoulu aloitti toimintansa 1901, ja koulun rakennukset rakennettiin lähelle kylän keskusta, miltei Jääskjärven rantaan. Alakansakoululle rakennettiin erillinen rakennus, joka valmistui 1931. Samalla molempiin rakennuksiin asennettiin keskuslämmitys.
Jussi Kumpulainen

| Jussi Kumpulainen |
| --- | --- |

Henkilötiedot
Koko nimi:  Jussi Terho Kumpulainen
Syntynyt: 9. huhtikuuta 1976 (ikä 48) Jyväskylä, Suomi
Kansalaisuus:   Suomi
Koripalloilija
Pelipaikka:  Iso laitahyökkääjä / Sentteri
Pituus:  204 cm
Paino:  110 kg
Pelaajaura
Seurajoukkueet
1995–1996 1996–1998 1998–1999 1999–2000 2000–2001 2001 2002 2002–2003 2003–2004 2004–2006 2006–2007 2007–2011:   Kankaantaan Kisa  UU-Korihait  Athlon Ieper  Weißenfels  TSV Quakenbrück  Dafni BC  ART Düsseldorf  Avitos Giessen  WBC Wels  Lappeenrannan NMKY  Torpan Pojat  UU-Korihait
Maajoukkueet
1998–2003:   Suomi
Ottelut (pisteet):  30 (172)
Aiheesta muualla
FIBA
Jussi Terho Kumpulainen (s. 9. huhtikuuta 1976 Jyväskylä) on suomalainen kilpauransa päättänyt koripalloilija. Kankaantaan Kisan 204-senttinen kasvatti Kumpulainen voitti urallaan LrNMKY:ssä kaksi kertaa koripallon Suomen mestaruuden sekä kerran koripallon Suomen cup-mestaruuden. Vuoden I-divisioonapelaajaksi Kumpulainen valittiin kaudella 1993–94. Hän pelasi myös Suomen miesten maajoukkueessa ja usean vuoden ajan Euroopan koripallosarjoissa.
Pelaajaura

Ennen pääsarjauransa alkua Kumpulainen valittiin kaudella 1993–94 I-divisioonan vuoden pelaajaksi pelatessaan kasvattajaseurassaan Kankaantaan Kisassa. Hän pelasi junioripelejä 1980-luvun lopulla myös Pirkkalan Virissä. KanKi voitti miesten divisioonamestaruuden vuosina 1994 ja 1995: vuonna 1994 Koripalloliitto esti seuran nousun pääsarjaan tasonmittauksen perusteella, mutta vuotta myöhemmin seuran sarjanousu hyväksyttiin. Ensiesiintymisen SM-sarjassa Kumpulainen teki Kisan joukkueessa 14. lokakuuta 1995 Tampereen Pyrintöä vastaan. Hänen pistekeskiarvonsa debyyttikaudellaan oli 7,5. Kaudeksi 1996–97 Kumpulainen siirtyi SM-sarjaa pelaavan UU-Korihaiden joukkueeseen, jossa hän pelasi myös seuraavan kauden. Korihaissa Kumpulaisen pistekeskiarvot olivat 6,6 ja 11,8.
Eurooppaan Kumpulainen siirtyi kaudeksi 1998–1999. Kuusi kautta kestäneellä Euroopan kiertuella hän pelasi muun muassa Belgian, Itävallan ja Saksan pääsarjoissa. Kaudella 2002–2003 Kumpulainen edusti Saksan pääsarjassa pelannutta Gießeniä, joka aloitti kauden huonosti mutta paransi otteitaan Brian Lynchin liityttyä joukkueeseen ja jäi lopulta yhden voiton päähän pudotuspeleistä. Saksan cupissa Gießen putosi välierissä aikakauden maan ykkösjoukkue Alba Berliniä vastaan mutta voitti cupin pronssiottelun. Kumpulainen oli saanut ennen pronssiottelua tiedon isoäitinsä kuolemasta mutta pelasi sen jälkeen omasta mielestään parhaan ottelunsa Gießenissä.
Paluun Suomeen Kumpulainen teki kaudeksi 2004–05 Lappeenrannan NMKY:n riveihin, jossa hän pelasi myös kauden 2005–06. Kahden Lappeenrannassa vietetyn kauden aikana Kumpulainen oli joukkueensa mukana voittamassa Suomen Cupia sekä kahta Suomen mestaruutta. Kauden 2006–07 Kumpulainen pelasi Torpan Pojissa, josta hän siirtyi seuraavaksi kaudeksi jälleen UU-Korihaiden joukkueeseen. Keväällä 2008 Kumpulainen solmi Korihaiden kanssa kahden vuoden jatkosopimuksen, joten hän pelasi Korihaiden joukkueessa myös kaudet 2008–09 ja 2009–10. Kauden 2010–2011 päätteeksi hän lopetti pääsarjauransa.
Pelaajaura > Saavutuksia

Suomen mestaruus 2005 ja 2006
Suomen cup-mestaruus 2005
Vuoden I-divisioonapelaaja 1994
Aiheesta muualla

Bundesliigan pelaajaprofiili[vanhentunut linkki] (saksaksi)
| 0 | 1 | 2 |
| --- | --- | --- |
| Edeltäjä: Jukka Toijala | Vuoden I-divisioonapelaaja 1993–1994 | Seuraaja: Pasi Riihelä |
Joseph Boakai

| Joseph Boakai |
| --- | --- |
 Boakai vuonna 2016
Liberian presidentti
 22. tammikuuta 2024 –  
Varapresidentti:  Jeremiah Koung
Edeltäjä:  George Weah
Liberian varapresidentti
 16. tammikuuta 2006 – 22. tammikuuta 2018  
Presidentti:  Ellen Johnson Sirleaf
Edeltäjä:  Wesley Momo Johnson
Seuraaja:  Jewel Taylor
Liberian maatalousministeri
 1983–1985  
Henkilötiedot
Syntynyt: 30. marraskuuta 1944 (ikä 79) Worsonga, Liberia
Kansalaisuus:  liberialainen
Puoliso:  Kartumu Boakoi (vih. 1972)
Lapset:  4
Tiedot
Puolue:  Yhtenäisyyspuolue
Joseph Nyumah Boakai (s. 30. marraskuuta 1944 Worsonga, Liberia) on liberialainen poliitikko, joka valittiin marraskuussa 2023 maan uudeksi presidentiksi. Hän toimi aiemmin urallaan Ellen Johnson Sirleafin varapresidenttinä ja Liberian maatalousministerinä.